Здравейте, имам няколко вэпроса. Работя сезонно в един хотел по курортите. По договор съм назначен на 8ч. 5 дни в седмицата (с 2 почивни). Реално имам само 1 почивен ден седмично и работното ми време е разкъсано (10-12:30 , 15-17:30 , 20-23ч) но почти всеки ден в тези “почивки””подгот (както и вечер като приключа) се налага да работя , един вид подготовка за работата. Тази “подготовка” представлява ниско до средно физическо натоварване. За мен това е вид работа и би трябвало да ми бъде заплатено или греша?


Другият въпрос е относно жегите. Реално мога да си взимам почти по всяко време напитки от работното място и жегите не са чак такива (32-33°), но проблема е силното слънце на което температурата е над 37° И след 20мин на слънце не знаеш къде се намираш. Има ли закон за един вид преустановяване на работата или за допълнително възнаграждение предвид неприятните и вредни условия на труд?


Бонус: в съответната фирма работя 4ти сезон и ми казват ,че нямам право на отпуск, както и не ми го изплащат на края на сезона..


По договор съм назначен до “завършване на определената работа”. В такива условия мога ли да прекратя без предизвестие ?




Работа при “особени” условия на труд
====================================

 

Здравейте, г-н Кавалджиев, 


както описвате – е налице нарушение на работодателя по отношение на разпоредбите на Кодекса на труда за работно време, работа в безопасни и здравословни условия на труд и право на отпуск. В случай че сте придобили най-малко 8 месеца трудов стаж, имате право на минимум 20 работни дни платен отпуск – така чл. 155, ал. 2 от КТ. Правото на отпуск не може да се компенсира с парично обезщетение, освен в случаите на прекратяване на трудовия договор.  

При посочените груби нарушения на трудовото законодателство препоръчвам да подадете сигнал в инспекцията по труда.  

Относно прекратяване на срочния договор – до завършване на определена работа, същият се счита прекратен със завършване на посочената в него работа и в този смисъл не се налага подаването на предизвестие, ако сте завършил възложената работа.


Поздрави,  

адв. Николина Митова  

0898 303092


